**EUROPOS SOCIALINIO FONDO AGENTŪROS ATSPARUMO KORUPCIJAI POLITIKA**

1. Savo veikloje vykdome ir laikomės teisės aktų, šios Europos socialinio fondo agentūros (toliau - Agentūra) atsparumo korupcijai politikos (toliau - Politika) nuostatų, korupcijai atsparios aplinkos kūrimo principų:
   1. teisėtumo, viešumo, atvirumo, objektyvumo ir proporcingumo priimdami sprendimus ir teikdami paslaugas;
   2. veiklos procesų skaidrumo ir aiškumo, kontrolės ir efektyvumo užtikrinimo;
   3. visuomenės ir Agentūros darbuotojų motyvavimo elgtis sąžiningai, pranešti apie korupciją;
   4. pajamų ir išlaidų viešumo, turto tvarkymo skaidrumo;
   5. nepiktnaudžiavimo valdžia ir atsakomybės už priimtus sprendimus;
   6. pranešėjų apsaugos;
   7. atsakomybės neišvengiamumo;
   8. naštos verslui mažinimo;
   9. inovacijų diegimo.
2. Atsparumui korupcijai didinti **rengiame ir įgyvendiname** Korupcijos prevencijos priemonių planą.
3. Netoleruojame teisės pažeidimų, įskaitant ir korupcinio pobūdžio: kyšio prašymo, priėmimo, davimo ar leidimo duoti kyšį tiesiogiai ar netiesiogiai, prekybos poveikiu, piktnaudžiavimo, įgaliojimų viršijimo, dokumentų klastojimo, sukčiavimo, neteisėto praturtėjimo ir kitų.
4. Netoleruojame dovanų ar paslaugų, kurios neatitinka tarptautinio protokolo ar tradicijų, taip pat kurios nėra skirtos reprezentacijai, **vykdome** **ir laikomės** Antikorupcinio elgesio kodekso ir Dovanų politikos.
5. Skiriame dėmesį darbuotojams, teisinei aplinkai, veiklai:
   1. siekiame, kad Agentūroje dirbtų tik nepriekaištingos reputacijos asmenys, motyvuojame juos elgtis sąžiningai ir pranešti apie pastebėtą korupciją, valdome iš nepotizmo (šeimos narių, giminių bei kitų artimųjų asmenų protegavimas) ir kronizmo (draugų protegavimas) kylančias rizikas;
   2. vykdome darbuotojų antikorupcinį švietimą;
   3. atliekame korupcijos pasireiškimo tikimybės nustatymą korupcijai jautriose Agentūros veiklos srityse, siūlome priemones korupcijos rizikos veiksniams šalinti ar mažinti;
   4. vykdome kitą prevencinę veiklą, kuri padeda atpažinti problemas ir jas spręsti.
6. Konsultuojame darbuotojus apie tai, kaip išvengti teisės pažeidimų. Nustatę nusikalstamos veikos požymių,nedelsdami informuojame teisėsaugos institucijas ar įstaigas.
7. Imamės visų priemonių, kad užtikrintume apie Politikos pažeidimus pranešančių asmenų konfidencialumą ir šiuos asmenis apsaugotume nuo bet kokių galimų neigiamų padarinių.
8. Vertiname savo antikorupcinės veiklos efektyvumą, vertindami darbuotojų tolerancijos korupcijai lygį, įgyvendinamų prevencinių priemonių poveikį.
9. Su šios Politikos nuostatomis privalo susipažinti ir jomis vadovautis visi Agentūros darbuotojai.